Държавен вестник, бр. 53, 2014 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  53
гистрацията, се утвърждават от изпълнител-
ния директор на Агенцията по вписванията 
и се обявяват на интернет страницата на 
агенцията.
(2) Редът и начинът за набиране на пред-
ложения за включване в списъка на ликви-
даторите, както и за тяхното отписване се 
определят във вътрешни правила, утвърдени 
от изпълнителния директор на Агенцията по 
вписванията, които се обявяват на интернет 
страницата на агенцията.
(3) Редът и начинът за подаване на данните 
от Камарата на независимите оценители и 
Института на дипломираните експерт-счето-
водители се уреждат въз основа на сключено 
с агенцията споразумение.“
§ 44. Параграф 2б от преходните и заклю-
чителните разпоредби се изменя така:
„§ 2б. (1) За вписване на ликвидация на 
непререгистриран търговец по реда на § 5а 
от преходните и заключителните разпоредби 
на Закона за търговския регистър се подава 
заявление по образец съгласно приложение 
№ Б6, в което се посочват ликвидатор и срок 
за ликвидация. 
(2) Заявлението по ал. 1 може да се по-
дава от лицата, посочени в § 5а, ал. 2 от 
преходните и заключителните разпоредби на 
Закона за търговския регистър. Към заявле-
нието се прилагат: документи, установяващи 
качеството на заявителя, удостоверение по 
чл. 77 от Данъчно-осигурителния процесуа-
лен кодекс, нотариално заверено съгласие с 
образец от подписа на ликвидатора, когато 
за ликвидатор се назначава лице, което не 
представлява търговеца според вписването в 
съда по регистрацията. 
(3) Въз основа на заявлението по ал. 1 
агенцията изисква от съда по регистрацията на 
непререгистрирания търговец удостоверение 
за актуално състояние, съдържащо данните 
за последните вписани обстоятелства, както 
и преписи от актуалния към 31 декември 
2011 г. учредителен акт, дружествен договор 
или устав. 
(4) След получаване на електронни копия 
от документите по ал. 3 длъжностното лице 
по регистрацията извършва пререгистрация 
на търговеца, постановява акт за назначаване 
на ликвидатор и вписва обстоятелствата по 
ликвидацията. 
(5) В акта за назначаване се посочват: името 
на ликвидатора, месечното възнаграждение 
на ликвидатора и срокът за приключване на 
ликвидацията.
(6) За ликвидатор се назначава лицето 
или лицата, които представляват търговеца 
според вписването в съда по регистрацията, а 
при невъзможност на същите да изпълняват 
функциите на ликвидатор или когато няма 
вписан представляващ, се назначава лицето, 
посочено в заявлението по ал. 1. Когато са 
подадени повече заявления, за ликвидатори 
могат да бъдат назначени две или повече лица, 
които заедно представляват търговеца. Ако 
в заявлението не е посочено лице за ликви-
датор, длъжностното лице по регистрацията 
назначава служебно ликвидатор.
(7) Разноските по ликвидацията са за сметка 
на търговеца. Ако установи, че търговецът не 
разполага със средства, ликвидаторът подава 
уведомление за липса на средства, въз основа 
на което длъжностното лице по регистрацията 
изменя акта за назначаване, като определя 
депозит и срок за внасянето му. 
(8) Депозитът се внася по специална бан-
кова сметка на Агенцията по вписванията от 
лицето, подало заявление по ал. 1, и осигурява 
средства за изплащане на разноските по лик-
видацията, включително възнаграждението 
на ликвидатора.
(9) Възнаграждението на ликвидатора и 
разходите по ликвидацията се изплащат от 
Агенцията по вписванията от предварител-
но внесения депозит в 14-дневен срок след 
прекратяване изпълнението на функциите на 
ликвидатора.
(10) Длъжностното лице по регистрацията 
определя подлежащото за изплащане възна-
граждение на ликвидатора, като съобразява 
и преценява: извършената работа; времето, 
необходимо за приключване на ликвидация-
та; необходимите разходи за извършване на 
ликвидацията; други обстоятелства, свързани 
с ликвидацията.
(11) Обстоятелствата по ал. 10 се устано-
вяват въз основа на подадена от ликвидатора 
декларация по образец – приложение № 2. На-
правените от ликвидатора разходи във връзка 
с ликвидацията се изплащат въз основа на 
удостоверяващ разходите документ. 
(12) Лицето, подало заявлението по ал. 1, 
може да направи искане пред длъжностното 
лице по регистрацията за замяна на назначе-
ния ликвидатор, ако той не изпълнява задъл-
женията си или с действията си застрашава 
интересите на търговеца или кредиторите.
(13) Ликвидацията приключва в срок до 
една година. Срокът може да бъде удължен 
въз основа на обосновано предложение от 
ликвидатора или по искане на лице по § 5а, 
ал. 2 от преходните и заключителните раз-
поредби на Закона за търговския регистър.“
§ 45. Създават се приложения № А14 и 
№ Б7 към чл. 6, ал. 1: